
A Képviselő-testület 
2019. június 13-ai ülésére

Tisztelt Képviselő-testület!
Tárgy: 
Zugló Fenntartható Energia és Klíma Akcióterv (SECAP) programja

I. Előzmények

A Fenntartható Energia és Klíma Akcióterv (Sustainable Energy and Climate Action Plan) egy olyan stratégiai terv, amelyet az Európai Bizottság által létrehozott Polgármesterek Szövetsége (Covenant of Mayors) irányelvei alapján a célhoz csatlakozott települések dolgoznak ki. A célja a környezettudatos fenntartható városi lét megalapozása a település üzemi energia felhasználásának tudatos rendszerezése, az energiahatékonyság növelése és a CO2 kibocsátás csökkentése folytán. 

A SECAP részletesen felméri egy településcsoport (kerület) energiahatékonysági lehetőségeit és a megújuló energia potenciálját, ezzel alapot szolgáltat a jövőbeni energetikai beruházásoknak, megkönnyíti az önkormányzati döntéseket, valamint hozzájárul a szén-dioxid kibocsátás csökkentési célok eléréséhez. 
A SECAP által lehetővé válik, hogy az önkormányzatok részletesen ismerjék saját intézményeik, tömegközlekedésük, a településen működő vállalkozások, illetve a lakosság energia gazdálkodását és különböző energia megtakarítási lehetőségeit, ezáltal olyan energetikai projekteket készíthetnek elő és valósíthatnak meg, melyek a fenntarthatóságot és a racionális energiagazdálkodást szolgálják. Meghatározza a kritikus beavatkozási pontokat, újszerű megoldásokat fogalmaz meg jó gyakorlatok figyelembe vételével. A SECAP elfogadása alapot teremt arra, hogy közvetlen EU-s forráshoz juthasson egy település.

Az akcióterv objektív, statisztikai és tényadatokon alapuló áttekintést nyújt az önkormányzat számára a különböző szektorok (önkormányzati létesítmények, lakosság, közlekedés stb.) energiafogyasztásáról és szén-dioxid-kibocsátásáról. Ezáltal már rövid és hosszú távon is jó alapul szolgál beruházások jövőbeni  tervezéséhez.

A Képviselő- testület a 336 és 337/2015. (VII.2.) határozatában döntött arról, hogy a csatlakozik a Polgármesterek szövetségéhez (Covenant of Mayors) (1. melléklet) és ezen csatlakozás vállalása volt a Fenntartható Energia Akcióterv és CO2 Alapkibocsátás készlet elkészítése. 

Önkormányzatunk elkötelezte magát a „Zöld Zugló” program megvalósítása és a kerület fenntartható fejlesztésének irányába, amelyet a különböző programokhoz való csatlakozás és tanulmányok elkészítése is jól mutat pl.: AWAIR, CHESTNUT, Zugló Környezetvédelmi programja 2019-2024, Kerékpáros Koncepció, EcoVeloTour, Rákos patak revitalizációs tervei. 

 Zugló Fenntartható Energia és Klíma Akcióterv (SECAP) programja jelen előterjesztés (2. melléklete) illetve a program elválaszthatatlan része a Kibocsátási Alapjegyzék (BEI) vagyis helyzetértékelés (3. melléklet).

Tisztelt Képviselő-testület! Kérem a határozati javaslatban foglaltak elfogadását.

II. Vélemények
[bookmark: _GoBack]A Polgármesterek Szövetségének vállalása, hogy elérjék és túlszárnyalják az Európai Unió által 2030-ra kitűzött 40%-os CO2-kibocsátás-csökkentést. Az Energia Akcióterv az ehhez szükséges intézkedésekre tesz javaslatot, Zugló esetében a 2011-es bázisévhez képest. A Klíma Akcióterv pedig felméri a települést veszélyeztető éghajlatváltozással kapcsolatos kockázatokat, és ajánlásokat fogalmaz meg ezek megelőzésére, mérséklésére.

A Jogi  Osztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Gazdasági Osztály: Észrevételt nem tett.

Főépítész véleménye:   Az előterjesztést támogatom. A készülő új szabályozási tervünk foglalkozik a zöldtetők szükségességével, nagyarányú alkalmazásával.   

III. Bizottsági vélemények 
Az előterjesztést a Tulajdonosi és Közbeszerzési Bizottság, Pénzügyi és Költségvetési Bizottság, és a Környezetvédelmi Bizottság 2019. júniusi ülésén tárgyalja. A Bizottságok Elnökei a bizottság véleményét a Képviselő-testület ülésén ismertetik.

IV. Döntési javaslat

Budapest Főváros XIV. Kerület Zugló Önkormányzat Képviselő-testülete
..../2019. (VI. ……) önkormányzati határozta 

Zugló Fenntartható Energia –és Klímaakció terv (SECAP) programjáról

Budapest Főváros XIV. Kerület Zugló Önkormányzatának Képviselő-testülete megtárgyalta a tárgyi előterjesztést és az alábbiak szerint döntött: 

1. Elfogadja Zugló Fenntartható Energia és Klíma Akciótervét (SECAP) és a Kibocsátási Alapjegyzéket (BEI) 
Határidő: azonnal
Felelős: Karácsony Gergely polgármester  (Főmérnökség)

2. A program alapján a polgármester gondoskodik a SECAP programban meghatározott adaptációs intézkedések megvalósításáról
 	Határidő: minden év október 31.
Felelős: Karácsony Gergely polgármester  (Főmérnökség)

3. A Zugló Fenntartható Energia és Klíma Akciótervét (SECAP) és a Kibocsátási Alapjegyzék (BEI)  megvalósításához szükséges pénzügyi forrásokat az Önkormányzat a tárgyévet követő évek költségvetéseiben, a prioritások és a költségvetésben rendelkezésre álló források figyelembevételével biztosítja.
Határidő: éves költségvetési rendelet-tervezet előterjesztése
Felelős: Karácsony Gergely polgármester  (Főmérnökség)

4. Gondoskodik Zugló Fenntartható Energia és Klíma Akciótervének (SECAP) és a Kibocsátási Alapjegyzékének (BEI) feltöltéséről a Polgármesterek Szövetsége (Covenant of Mayors) honlapjára
Határidő: azonnal
Felelős: Karácsony Gergely polgármester  (Főmérnökség)

5. Képviselő-testületet tájékoztatja a Polgármesterek Szövetsége (Covenant of Mayors) végleges döntéséről 
Határidő: döntést követő első rendes Képviselő-testületi ülés
Felelős: Karácsony Gergely polgármester  (Főmérnökség)




A határozathozatal Magyarország helyi önkormányzatairól szóló 2011. évi CLXXXIX. törvény 47. § (1) és (2) bekezdése alapján egyszerű szótöbbséget igényel.

Budapest, 2019. június 3.

                                                                                                                       Szabó Rebeka
                                                                                                                        alpolgármester
Melléklet:
1. számú melléklet: 336-337/2015. (VII.2.) határozatok
2. számú melléklet: Zugló Fenntartható Energia és Klíma Akcióterv (SECAP) programja
3. számú melléklet: Kibocsátási Alapjegyzék (BEI) (excel táblázat)


